
Rehabilitarea Ardealului 


In zile tulburi opinia publică e prinsă lesne de exagerări. 
de judecată cumpănită o întâlnim astăzi cu deosebire în domeniul po- 
litic, unde pasiunile se ridică mai mult la suprafață şi întunecă ori- 
zontul. Lumea astfel nu lucrează cu valori pozitive şi balansările de 
credință se văd la tot pasul. Intre altele viața politică e stângenită de 
faptul că după patru ani dela unire încă nu ne cunoaştem îndeajuns 
şi diversele noastre provincii nu au o icoană limpede una asupra alteia. 

Intre vechiul Regat și Ardeal sunt de pildă multe nedumeriri 
pricinuite de această neînțelegere reciprocă, pe urma căreia înregis- 
trăm stări nebuloase și inoportune surprize. Ne fiind la îndemână anu- 
mite puncte fixe de orientare părerile cele mai ciudate se cuibăresc 
în mintea multora şi legendele sunt la ordinea zilei. lată d. e. valoa- 
rea politică a Ardealului, prin ce evoluții repezi a trecut în ultimii 
ani în opinia publică de peste munți. Vă aduceţi aminte, cum în lunile 
de miere ale unirii axioma curentă la București era: Să vie Arde- 
lenii. Sila de partidele istorice ale României vechi, dorința de mai 
bine şi mai ales necunoașterea complectă a împrejurărilor de-aici au 
dat curs acestui miraj strălucitor. Prestigiul Ardealului în politica 
românească era covârșitor atunci și-o aureolă încununa pleiada con- 
ducătorilor dela Sibiu. A venit guvernul dlui Alexandru Vaida și în 
patru luni s'a produs o prăbuşire teribilă. Au fost deajuns câteva 
acte de guvernământ dictate de-un cras diletantism, câteva păşiri ne- 
chibzuite la Cameră, ca lumea pripită să-și schimbe radical părerea. 
De-atunci și până astăzi în măsură ce se sacrifică distanţa între anu- 
mifi fruntaşi politici ardeleni și cercurile din Regat, prețuirea Ardea- 
lului, judecat după sensații fugitive și confundat cu-o seamă de oa- 
meni aruncaţi la suprafață de capriciul sorții. este în permanentă: 
scădere. Valorile acestei părți de ţară cad tot mai jos la bursa 
politică. 

Vina principală o poartă de sigur îndrumătorii așa zisului. par- 

tid naţional care au proiectat propriul lor discredit asupra Ardealului, 
făcând să se reverse antipatia pentru dânșii asupra unei provincii în- 
tregi. Dar vina mai e şi în absoluta lipsă de competență cu-care se 
urmăresc de obicei la București frământările dela noi, în nepricepe- 
rea cea mai desăvârșită a împrejurărilor de-aici, care înlocuieşte cu 
_un impresionism maladiv calculul realităților. ; 

Ar fi un mare păcat să nu risipim cât mai curând o atmosferă 
factice care naște incertitudini, dar mai ales e datoria noastră să sal- 
văm. aspiraţiile legitime ale acestui pământ, compromise de anume 
“reprezentanți pe cât de nepricepuți pe-atât de vremelnici. Ardealul 
trebuie rehabilitat pe urma penibilelor greșeli ale unor profesioniști 
politici, smulgând în mod radical aparențele vinovate și punând opi- 
nia publică în fața preciziunilor binefăcătoare. | 

In acest spirit de obiectivitate, deci, se vor face analizele noas- 
tre la această. revistă, fiind convinși că în începuturile unei vieţi de 
stat minciunile sunt destul de primejdioase. | 


k k 

Greșeala de căpetenie a lumii politice din Regat în judecarea 
Ardealului este că necunoscând stările noastre a aşteptat de-aici per- 
sonalități salvatoare, oameni de mâna întâi, meniți să ia din primele 
momente conducerea României unite și s'o ducă la liman. 

Dacă sar fi știut cât de cât luptele noastre de subt regimul 
unguresc, atunci s'ar fi degajat realitatea crudă în ochii tuturora. In- 
dividualități excepţionale Ardealul românesc na dat în cele din urmă 
decenii pe terenul politic. Fruntaşii acestor vremi, îp care ni sau 
măcinat subt apăsarea Budapestei cele mai de seamă energii națio- 
nale, mau depășit proporţiile modeste ale obişnuitelor figuri provin- 

- ciale, predestinate unor acțiuni locale, dar fără nici o pregătire pentru 
o conducere de stat. O cât de sumară cunoaștere a trecutului politic 
recent din Ardeal, fixând cadrul real al valorilor, ar fi cruțat opinia 
publică de dureroase decepţii și triste desamăgiri, înlăturând dela în- 
ceput iluzia că bunăoară d. luliu Maniu dela Blaj cu însușirile pe 
care nimeni nu i le contestă ar putea deveni într'o zi îndrumătorul 
politic.al României, sau d. Alexandru Vaida cu mijloacele intelectuale 
de care dispune, un reprezentant chemat al chestiunilor noastre externe. 

Problema trebuie. privită subt raportul determinismului implaca- 
bil al rosturilor noastre de viață din Ardealul de ieri. In situaţia spe- 
cială în care ne găseam subt unguri nu numai că nu se puteau scoate 
la iveală personalități de planul întâi, dar chiar înjghebarea unei 
clase conducătoare se lovea de cele mai grele obstacole. Subt pum- 
nul de teroare al Ungariei moderne poporul nostru era aproape des- 
ființat politicește, neputând, câteva milioane, să trimită decât un mic 
mănunchiu de oameni în parlamentul de pe malul Dunării. Imprejură- 
rile de viață erau mici, orizonturile coborâte, continua izolare de a- 
paratul puterii de stat condamna forțele la irosire. Cărturarii noștri 
împinși la puţinele profesiuni libere trăiau în relații economice reduse 

și lupta grea pentru nevoile materiale curma avâriturile sufletești. 
Adăugaţi la toate aceste ravagiile metodice ale culturii ungurești : în 
mințile noastre. S'ar putea scrie întunecate tragedii, ca să se înțeleagă 
groaznica temniță intelectuală în care am tânjit, picurarea continuă a 
otrăvurilor străine care au falşificat un patrimoniu de gândire și au 
produs o mentalitate hibridă cu toate consecințele ei. Gândiţi-vă, în ce 
condiții de desvoltare intelectuală a trăit un neam întreg aici, cu patru 
licee, fără un singur teatru, mulțumindu-și exigenţele de artă cu nai- 
vitățile diletanților din comediile răposatului losif Vulcan, fără o 
școală superioară în limba lui, fără un tablou, fără nici un impuls 
care să vie din culmile de simţire ale umanităţii. Judecaţi această 
îndurerată  Sahară lipsită nu numai de flora particulară a culturii 
românești, dar ferită de atribuţiile cele mai elementare ale unei civi- 


„lizaţii superioare şi veți ajunge la convingerea că în aceste deplora- 


bile condiții de existență nu se putea înfiripa o societate diriguitoare 
cu scrupule deosebite de gust și cu subtilități de inteligență. Fatali- 
tăţile acestui microcosm strângeau ca nişte chingi de fier toate spiri- 
tele, presiunea lor se resimțea la tot pasul, minusculele tipare pro- 
vinciale modelau gândul și “mintea recădea în tresăririle ei ca o'biată 
pasăre rănită. Ei bine, cum vreţi atunci, ca avocatul dela Dicio-Sân- 
Martin, a două zi după. unirea cu Regatul, venit pe arenă proaspăt 
dintr'o neagră puşcărie intelectuală, să ia aspectul unui mare om de 
stat cu. largi orientări de cugetare politică şi cu pretenţia de a-l 
urca imediat în trei, ca să trateze la Forrein-Office-ul din Londră cu 
d. Bonar Law noua orânduire 'contineritală și destinele celor patru- 
sprezece milioane de români?.. 

Nu, asemenea inepții nu ne-au trecut prin minte celor care cu- 


î noaşteam pustiirea istorică a Ardealului nostru de ieri. Noi ne-am 


dat seama că am fost prea nenorociţi, ca să putem produce exempla- 
rele de lux ale societăților constituite. Din primele momente ale libe- 
rării noastre am recomandat deci în politica fruntașilor ardeleni o 
atitudine de prudență și espectativă, o perioadă de ucenicie chiar, 
pentru adâncirea problemelor de stat și pentru cucerirea lentă a 
treptelor care duc la vârful piramidei... 

Nam fost ascultați şi soarta sa răzbunat. Pe urma falşului 
de-o clipă sau făcut rectificările categorice de mai târziu,  adumbrind 
în treacăt și altare scumpe nouă tuturora... 


* %* 
kod 


Orfan de-o elită a conducerii poporul Ardealului are însă isvoare 


© de energie care-i asigură un rol hotărâtor în noua configurație de stat. 


Cu toată lupta dusă împotriva stăpânirii ungurești, sau „poate 
tocmai din pricina acestei lupte, instinctele noastre de conservare sau 
întărit aici. După o rezistență de secole, în care au fost sacrificate 
clasele suprapuse, veacul al nouăsprezecelea cu epoca lui de regenerare 
naţională a găsit în Ardeal un neam viguros și trainic. Revoluţia dela 
1848 cu proporţiile ei largi este în ori-ce caz un luminos certificat 

de maturitate politică. Lipsită de-o aristocrație parazitară, țărănimea 
noastră, dând un caracter naţional revendicărilor ei economice, împro- 
prietărită fiind subt absolutismul austriac care avea speciale motive 
de circonstanță ca să reteze din latifundiile marilor proprietari unguri, 
Sa ridicat repede cu-o vitalitate admirabilă. 

O îndrăzneală de inițiativă, un spirit de independenţă a călăuzit 
satele noastre din Ardeal ducându-le la înflorire şi bună stare. Din 
vecinătatea cu elementul german s'a desprinso bună pilduire. seculară 
care a introdus norme mai raționale în îndeletnicirile agricole și în 
acelaş timp a creat primele începuturi ale micului comerț la noi, atât 
de frecvent, mai târziu în județele mărginașe cu vechiul Regat. Lupta | 
cu statul ostil a păstrat într'o tabără integrală toate forțele, a dat * 
naştere unei vieţi patriarhale, sănătoase în înfățişările ei rustice, cu 
note de austeritate și cu-o alvie sufletească mai adâncă. Biserica şi-a 
avut un rost covârșitor, preocupările abstracte ale maselor sau accen- 
tuat, în vreme ce structura particulară a statului peliglot lansa prin 
sine însăși în sufletul. mulțimii fermentul unui criticism virulent. Ideia 
națională sa întărit tot mai mult în aceste împrejurări, conștiința cetă- 
`- țenească a crescut până la sacrificiul material benevol pentru necesi- 
fățile colective, dovadă sunt miile de şcoli primare susținute un veac 
aproape din contribuţiile sătenilor. Pătura largă a populaţiei noasțre 
rurale sa ridicat în acest chip pe scara progresului, dând astfel nu 
numai un factor puternic al vieţii noastre de stat, dar şi icoane re- 
confortante de bună așezare țărănească la noi. Sunt de credința, că 
pe teritoriul Ardealului, în județul Sibiu, se găsește cea mai înaltă 
expresie intelectuală și fizică a țărănimii de pe întreg solul românesc, 
sinteza cea mai pură a rasei noastre. 

Pe acest temei solid s'au grefat aici începuturile unei mici bur- 
ghezii în plină desfășurare. Subt unguri situaţia nu era favorabilă 
pentru desvoltarea ei. Ţintuită. în umbra satelor, îmbibată. de cultura 
străină, suferind subt atmosfera dușmană a orașelor care se apărau 
împotriva valahilor intruși, cărturarii noștri sunt pilde de dârză tenaci- 
tate, prezentând pe ici pe colo stigmatul fatal al privaţiunilor de 
odinioară. În noua patrie însă aceasta clasă își revarsă cu-o expansi- 
une formidebilă energiile acumulate, năvălind cu-o sete neobișnuită 
institutele de învățămâut și trimițând din primii ani-trei mii de stu- 
denți la Universitatea din Cluj. 

Pe aceste două clase între cari aici nu sa produs încă o dife- 
rențiare de' interese, nici nu s'a săpat o prăpastie morală, se. întemei- 
ază puterea de viaţă a Ardealului. Această putere e mare, ori-cât de 
evidentă ar fi stângăcia ei începătoare pe arena politicei militante, 
unde ma avut acces în timpul ungurilor. În înfăţişarea de ansamblu 
însă a noului stat român această lume aduce netăgăduit un aspect de 
mulțime mai occidental, exigenţe culturale mai pozitive, o concepție 
mai largă a libertăților cetăţeneşti şi-o educație mai veche a spiritului 
de datorie. "oa 

„Aceste adevăruri trebuie să le pătrundă cercurile politice din 
vechiul Regat și să tragă concluzii din ele. 

Ardealul, așa cum este astăzi, cu actualul rezervoriu de energii 
mu poate fi socotit o cantitate neglijabilă pentru politica țării. Este 
e neiertată greșală care se va răzbuna amar, să se creadă că 


- această parte de țară mândră și conștientă pe urma unuj trecut de 


suferinţă întruntat cu-o nobilă îndârjire, astăzi poate fi guvernată din 
birourile ministerelor fără a se ține seamă de trebuințele ei locale și 
fără să se asculte un cuvânt de îndrumare hotărîtor din partea unor 
oameni chibzuiţi de aici. În ori-ce caz gesturile tranșante ale unor 
guvernanţi dela București cari tratează drept colonie o provincie pe 
deplin lămurită asupra propriei valori, sunt foarte deplasate, iar soluțiile 
repezi cu care se pronunță sentințe fără apel în cele mai dificile 
chestiuni de-aici de către senini bărbați dela Capșa sunt deadreptul 
ridicole... l 

Am ferma convingere, că înlăturată odată spuma antipatică a po- 


- liticianismului sgomotos care a desgustat lumea cu trivialitatea lui de 


bâlciu, se vor pune în valoare realele însușiri ale acestui popor care 
ver contribui mult la echilibrarea vieții interne din tot cuprinsul țării. 

Scuturându-s= de advocaţii nechemați, Ardealul e pe cale de-a 
vorbi prin adevăratele sale resurse de viață, Ardealul va ieși triumfător 
dintro eclipsă trecătoare, Ardealul se va rehabilita. 


OCTAVIAN GOGA 

POST BELLUM 


Pământ, pământ, stăpânul meu de-o viață, 
Eu ţie ţi-am fost slugă, ucenic și frate... 
Te-am proslăvit cu gene 'nlăcrimate ` 

In ruga mea de orice dimineaţă. 

Pământ, mi-ai fost duhovnic de păcate, 
Pământ, mi-ai fost tezaur de povaţă, 

Din lutul tău eu mi-am zidit altarul... 

M'am închinat la coapsa ta bătrână, . 

La tine-am supt credinţa din țărână, 

Cu plânsul tău eu mi-am umplut paharul... 


Pământ... Pământ... Azi te-ai schimbat la față. 
Ca un bătrân cu cuvioasă barbă, ` 
Impins de-o tristă volbură târzie 
Dup'o spurcată noapte de beție, 

Eşti necurat în orice fir de iarbă... 
Pământ, ești plin de-a patimilor sgură. 
Acolo jos în negre măruntaie, 

Tot te mai arde-a crimelor văpaie... 
Pământ.. pământ... ai vinovată gură, 
Pământ... pământ... ai otrăvite roade, 
_Nu-mi poți da astăzi cuminecătură... 


Pământ... Pământ... Pe robul tău sloboade 
Căci ochii lui cei dornici de mister 
Te părăsesc, — s'au surghiunit în cer. 


OCTAVIAN GOGA 

„O luptă care nu s'a sfârşit 


Fruntașii noștri politici din Ardeal nu sunt dintre aceia cari 
obișnuiesc să lase să treacă vreme îndelungată, fără să-și spună cu- 
vântul lor important în ceeace privește mersul treburilor publice. Atât 
numai, că nefiind totdeauna bine inspirați, o nimeresc de cele- mai 
multe ori rău. Acesta este și cazul ultimelor declarații ale dlui Vasile 
Goldiș. Vicepreşedintele partidului național, simțind că valul eveni- 
mentelor încearcă să atragă din nou atenția opiniei noastre publice 
asupra urzelilor cari se țes împotriva României, a găsit cu cale că e 
dator să rupă tăcerea în care se cufundase în ultimul timp, a chemat 
la sine un ziarist ungur din Arad, și după o matură chibzuială asupra 
intereselor momentului, cântărind bine expresiile, — a vorbit. Dar dl 
Goldiș, care a rămas acelaș rafinat bărbat de stat și fin intelectual, 
a crezut că e mai nimerit să grăiască prin cornetul acustic al amin- 
tirilor, și sa întors cu mintea îndărăt, a desgropat o pagină de istorie 
recentă şi a reprodus în limbă maghiară convorbirea pe care a avut-o 
în Octomvrie 1918 cu contele Károlyi. Și zice d! Goldiș, textual, de- 
spre isprava sa de-atunci. 

— „Lam sfătuit pe Károlyi ca, îndată ce şi-a format cabinetul 
să numească prefecţi români în fruntea județelor unde majoritatea lo-` 
cuitorilor este românească. Cu acești prefecți români să se facă alegeri 
în așa fel ca deputaţii ieșiți din acele alegeri să fie adevărații repre- 
zentanţi ai poporului român din Ungaria şi să poată reprezenta cu fi- 
delitate pe toți românii la o adunare națională a românilor din Unga- 
riace sar convoca după acele alegeri. Având în vedere primejdia re- 
voluției iminente, Pam sfătuit pe Károlyi să procedeze cât de ur- 
gent la îndeplinirea celor propuse de mine pentruca adunarea națio- 


„ nală a românilor să se poată convoca cât de repede, unde se va de- 


cide ce vor face românii în cazul când războiul se va termina“. | 
Interesante, foarte interesante amintirile dlui Goldiș; ele vin să 
confirme întru “totul spusele noastre de altădată, și reușesc să ilustreze 
de minune starea de spirit cu care s'au apropiat de ideia României 
întregite, o seamă dintre conducătorii poporului ardelenesc. La epoca 
despre care vorbește di Goldiș, Austro-Ungaria era definitiv înfrântă 
și războiul. pentru care sângerase atât de greu România, era câştigat. 

Budapesta se vedea invadată de soldaţii cari năvăleau în dezordine 
de pe front, după ce lepădaseră armele; trupele aliate se iviseră, mân- 
tuitoare, pe câmpia Dunărei, şi zorii eliberărei Ardealului mijeau, stră- 
lucitoare, dinspre Răsărit. Guvernanţii dela Budapesta făceau atunci: 
sforțări supra-omenești, pentru a scăpa ceeace se mai putea scăpa. 
Contele Károlyi era acela care nădăjduia să păstreze integritatea Un- 
gariei, și opinia publică maghiară se mărturisea atât de naivă, încât 
să creadă că demonstrațiile „filo-franceze“ de ultimă oră ale excen-: 
tricului magnat ar fi putut îndulci soarta învinșilor. (Di Goldiș cuno- 
ştea, desigur, toate aceste fapte, căci el însu-și o spune: revoluţia era: 
iminentă). in asemenea împrejurări, fruntașul partidului național s'a 
grăbit deci să dea sfaturile sale contelui Károlyi, învățându-l spre: 
binele Ungariei, cum să procedeze când va veni la guvern. Și iată, 
deci care a fost soluția sa: ' 

1. Contele Károiyi să se îndure și să numească, numai în iude- 
tele cu majoritate românească, prefecți români. (Cari puteau să fie to- 
tuş, oameni foarte devotați Budapestei, ca de pildă renegatul Siegescu, 
colaboratorul de azi al lui Horthy). 

2. Cu acești prefecţi (apreciaţi fineţea: cu acești prefecţi) să se 
facă alegeri parlamentare, conform legilor electorale maghiare. 

3. Reprezentanții aleși astfel, să hotărească apoi, „ce vor face 
românii“. . 

Era, cum se vede, o reţetă foarte favorabilă pentru Ungaria și e 
de mirat cum contele Kărolyi n'a acceptat-o. Di Goldiș se arăta de- 
stul de modest, In momentul când destinele Ungariei se pecetluiseră 
pe câmpul de luptă, când guvernul din Budapesta se sbătea în ghia- 


rele disperărei, când cel din urmă țăran din Ardeal! înțelesese că cea- : 


sul Unirei bătuse însfârșit, di Goldiș dădea lecții contelui Károlyi 
cum să facă alegerile. în Ardeal, păstrând calitatea sa de prim-mini- 
stru al Ungariei. O parte din - binevoitorii comentatori. de acum ai 
acestor mărturisiri inoportune, cred că era vorba de mult cântata au- 
todeterminare. Insuş acest cuvânt sună straniu, pentru a caracteriza mo- 
mentul culminant în care jertfa celor opt sute de mii Spot ai Ro- 
mâniei libere își găsea însfârșit răsplata triumfului așteptat. Dar, ori- 
cum, va recunoaşte fiecare, că o asemenea „autodeterminare“ realizată 
subt oblăduirea administraţiei contelui Károlyi, în cadrele statului ma- 
ghiar, nu putea să țintească mai sus decât la o palidă autonomie în 
județele „cu majoritate românească“ adică tocmai atât cât făgăduia... 
legea naționalităților lui Francise Dedk, din 1867. 
lată, cum se verifică în cele din urmă toate adevărurile, și cum 
apare de clară destăinuirea făcută de di Octavian Goga, care a arătat 


în paginele acestei reviste, cum di Goldiș declarase încă din 1914,la - 
București, că ţinta politicei sale nu e Unirea, ci autonomia Ardealului,: 


acesta fiind programul mărturisit al partidului naţional. Evident, di 
Brauer dela Adevărul găseşte astăzi că dl Goldiș nici nu putea vorbi 
contelui Károlyi decât așa cum a vorbit, pentrucă se găsea la Buda- 
pesta, pentrucă actul revoluţionar care, pe baza principiului de auto- 
determinare urma să despartă Ardealul de Ungaria nu se produsese. 

îucă, și, i, însfârșit pentrucă, nu se putea cere atunci mai mult (dela 
contele Károlyi) decât dreptul românilor din Ardeal de a hotărî sin- 
guri de soarta lor. Chestiune de apreciere. (Poate că di Brauer ar fi fost 
mai modest, și mar fi cerut nici atât.) Noi am spune însă că d. Goldiș 
putea să facă în orice caz un lucru: putea să se găsească altundeva 
decât la Budapesta, și mai ales, putea să nu vorbească deloc. Nu era 
nicio grabă să devină, tocmai în acele zile, consilierul atât de bine- 
voitor, al noului prim-ministru maghiar. 

Dar, dacă avem dreptul să ne mirăm pentruce a vorbit d-nul 
“Goldiș, aşa cum a vorbit, în Octomvrie 1918, cu atât mai mult ni se 
cade să ne întrebăm: cu ce scop repetă acum aceste lucruri? Ce-l în- 
deamnă oare să spună azi ungurilor din Ardeal, — și încă într'o ga- 
zetă de-a lor, — cât de moderate erau pretențiile “sale de atunci? 
Ce-l face să desgroape gentilețea arătată contelui Károlyi? Poate - 
incidentele petrecute la câțiva chilometri de Arad... Poate memoriul 
Jui Horthy, adresat Ligei națiunilor. Poate propaganda maghiară în 
străinătate. Poate frământările fasciștilor lui Héjjas... Cine ştie ? 


* E 
+ * 


Nu e treaba noastră să găsim un răspuns la aceste legitime în- 
trebări. Constatăm însă că politica nechibzuită de știrbire a unităţei 
noastre naționale, nu și-a curmat penibilul ecou pe care Pa stârnit 
dincolo de hotare. La’ Budapesta, continuă să se culeagă roadele 
acestei politici. Recolta e chiar mai îmbelşugată decât se credea. Luni 
-de-arândul, un întreg partid, pretinzând că reprezintă în mod exclusiv 
-pinia publică din Ardeal, sa dedat la o furioasă agitație împotriva 
„regățenilor“, a fluturat amenințător lozinca autonomiei, a anunțat con- 
grese revoluționare, transformând chéstiunile de familie, cari sunt fră- 
mântările politicei noastre interne, în puncte de sprijin pentru acțiunea 
dușmănoasă a Budapestei. D-nul Alexandru Vaida a deschis focul, cu 
formula d-sale separatistă: „Ardealul al Ardelenilor, care, dacă a fost 
susceptibilă la început de anumite răstălmăciri, s'a limpezit în scurtă 
wreme prin proeciul autonomist al d-lui Sever Dan, secretarul general 
al partidului național, stabilindu-se condițiile unui adevărat dualism 
între Ardeal și restul țărei, precizându-se trei instituții comune: finan- 
tele, armata şi diplomaţia. S'a prezentat apoi d- nul luliu Coroianu, 
părintele sufletesc al d-lui Iuliu Maniu, cu profeția sa à rebours, măr- 
turisind solemn că Ungaria nu s'ar fi desmembrat dacă se acorda ro- 
' mânilor autonomia Ardealului. Anumite gazete dela București ridicau 
sperietoarea cu „revizuirea“ hotărârei de Unire, iar ziarul Patria îm- 
pingea îndrăzneala până la a afirma, cu prilejul unei alegeri parțiale 
«de senator, că cetățenii mau votat acoio cu reprezentantul partidului 
național ca acesta să meargă în Parlament, — ci ca săse ducă la 
Alba-lulia!... Insfârşit, refuzând să ia parte la încoronare, și strigând 
pretutindeni că Ardealul întreg va lipsi de-acolo, acești îndrumători ai 
opiniei publice dela noi au dat prilej acelor semnificative ședințe din 

Camera dela Budapesta, în cari s'a revărsat atât venin asupra Suve- 
ranilor noștri și asupra unității Statului român. 

Fiecare vorbă nesocotită care se spunea la Ciuj, era prinsă cu 
lăcomie de propagańdiştii maghiari, și repezită asupra streinătăței. 
Fiecare atitudine dușmănoasă care se schița aci, avea darul să întă- 
rească speranța absurdă a reînvierei Ungariei de ieri. Până și în ga- 
zetele filo-maghiare din Suedia şi din Finlanda se poate ceti astăzi, 
că românii din Transilvania urăsc pe fraţii lor din vechiul Regat, că 
România € o ţară barbară de care aceștia sunt desgustați, și că pretu- 
tindeni în Ardeal se strigă: „era mai bine subt stăpânirea ungurească“! 
Fără îndoială că și acei unguri cari cred astăzi că „se deşteaptă“, cu 
firea lor aprinsă și imaginativă iau toate aceste manifestări ale unor 
greşite lupte de politică internă din România, drept semne sigure că 
acţiunea lor de „desrobire“ ar fi întâmpinată cu mulțumire chiar de 
unii fruntași ardeleni, atât de „jicniți“ de guvernarea Bucureştilor. 

In orice caz, e limpede pentru oricine, că numai în 'decursul . 
acestui an, exact decând partidul național a început să se supere pe 
țară, situația din Ungaria s'a schimbat cu desăvârșire. Fierberea a cre- 
scut din zi în zi, ideia de fevanșă a devenit tot mai îndrăzneață, 
propaganda în străinătate sa intensificat, pumnii strânși au început să 
se ridice amenințători, şi în momentul acesta am ajuns acolo, că gu- 
vernul din Budapesta cere, pe față, plebiscit în Ardeal, iar detașa- 
mente maghiare încearcă să atace granița noastră apuseană. Toate 
acestea, fără îndoială nu sunt lucruri îngrijitoare pentru noi. Dovedesc, 

cel mult, că unii dintre conducătorii vecinilor noştri de peste Tisa nu 
sau pătruns încă de implacabila realitate, și că mai visează aventuri, 
de pe urma cărora tot poporul maghiar va avea mai mult de pierdut.. 
Dar, mai dovedesc şi altceva: Că nebunia dela Budapesta a fost me- 
reu încurajată, în mod indirect, de acțiunea de desagregare, dusă de 
partidul naţional din Ardeal. 

: Sunt oameni cari cred că acum, odată cu „descălecarea“ acestuia 
la București, s'a încheiat și cu nesocotinţa „regionalismului“, Se vede 
că o nouă educație cetățenească nu se face printr'o singură învoială pe 
hârtie. lată, cazul d-lui Goldiș ne arată că răul, mult mai adânc, a 
prins cel mult o poighiţă înșelătoare, Fruntașii partidului național fac 
și astăzi gesturi, sau țin și astăzi un astfel de limbaj, încât aduc apa la 
moara vrăjmașilor noştri. 

Lupta începută de noi aici, nu sa îngheiat, din nefericire. Ideia 
unităței a triumfat în unele locuri numai la suprafață. Din fundul su- 
fletelor otrăvite de străinism, tot se mai ridică din când în când 
miasme antipatice, — față de cari e nevoie de ò hotărâtă operație de 
purificare, pentru înlăturarea tuturor acestor agenți turburători ai viejei” 
noastre naționale. 


ALEXANDRU A. HODOŞ 


90 
© BCUCluj 





Orfanii de războiu 


— O mare chestiune națională în părăsire — 


Am cetit întrun anuar editat de Ocrotirile sociale, că numărul 
orfanilor de războiu se cifrează în România la 350 mii. 

Dintre aceștia de abia 20 mii au putut fi așezați în diferitele 
institute ale statului, ceilalți sunt lăsați în îngrijirea mamelor, -a rude- 
niilor sau a particularilor, cu o pensie conformă bugetului. Inteleg 
această îngrijire și sigur că toată lumea e recunoscătoare Ocrotirilor 
sociale, în special diferitelor asociaţii de femei, cari au căutat din pri- 
mul moment, să ușureze soarta acestor nenorociţi și să le aline sufe- 
rințele în cadrele posibilității omenești. Ceeace nu înțeleg este, că în- 
treaga chestiune este tot în stadiul începutului, are încă și astăzi 
după șase ani tot caracterul de caritate omenească, deşi cei 350 mii 
orfani ar fi trebuit să trezească în societate și alte sentimente, decât 
acele ale milei. Căci oricare ar fi efortul, pe care îl face statul și so-. 
cietațea pentru a ușura situația orfanilor, el nicicând nu va ajunge 
măsura, ca să mulțumească barem în parte pe cei vizați. | 

Astfel, orfanul va fi nevoit să-și meargă drumul său special, dru- 
mul. copiilor nimănui, căutând să-şi asigure bucata de pâine cum 
Doi A de unde poate. | 

` ste o veche vorbă românească: „Nu doresc să te bată la- 
crimile orfanilor și blestemele văduvelor“. Rămas fără sprijin, fără- 
nimeni pe lume orfanul caută a se ocroti la rudenii, la cunoscuți, sau 
la oameni milostivi, cari dacă la început au toată dragostea pentru un 
nenorocit, nimeni nu se poate aștepta, ca această acțiune de ordin 
sentimental să ţină pânăce orfanul a trecut peste toate mizeriile și a- 
devenit om de sine stătător. Repeziciunea și cruzimea cu care realitatea - 
trece uşor şi degrabă peste efusiunea primă a sentimentului de milă,. 
revine înCurând la ogașa obicinuită şi face chiar și ca rudenia cea 
mai apropiată, sau omul cel mai milostiv, să vadă în orfanul ocrotit 

nu atât o ființă neputincioasă bătută de soartă, ci un individ, care 
începe să fie spre greutatea casei sau chiar unul care poate fi ex- 
ploatat în interesele celui ce-l întreţine. 

Dar chiar și o astfel de situaţie este mai suportabilă, decât una. 
care nu e nicicum, iar bietul orfan. alungat dela toate ușile caută să-și 
asigure existența cum poate, ocrotindu-se pe sub porţile oamenilor sau 
prin focuri necălcate de alții. Din momentul acesta soarta îi e pecet- 
luită. Alungat dintre oameni, scos din societatea ordonată, instinctul 
de conservare îl împinge înspre o altă societate, a celor ce sunt ca și 
el, exilați dintre oameni și cari ca și el se ascund de lumina zilei, 
așteptând întunerecul, elementul potrivit pentru ocupaţiunea lor. Ajuns 
în societatea aceasta, pentru nefericitul copil nu mai este reîntoarcere. 

Mai rămâne să facă prima cunoștință cu jandarmeria Sau cu în- 
chisoarea, ca să fie de aici încolo bun tovarăș al celor în a căror so~ 
cietate s'a refugiat. 

Nu mai puțin de plâns este și soarta celor ce sunt prin sate, deși 
prlejurile unei decăderi morale, nu se îmbie la toate colțurile, cum. 
aceasta se face în orașele mari. 

Este evident, că şi aci duhul de exploatare prevalează şi, de abia 
ajunge orfanul la anii când poate lucra ceva, e scos sluguliță, trimis. 
cu mieii în câmp, unde ploile și vitorile îi bat de cu primăvară și 
până toamna târziu. 

Şcoala de abia dacă o cunoaşte, medic este tatăl ceresc, care 
ține și vindecă pe toţi. Trece un an după altul și dacă acest fel de 
oameni reușesc totuși să se sbată prin lume să se scuture de robia 
miluitoare a tuturor, văd în toți tirani și exploatatori ai braţelor lor 
își deplâng soarta crudă, și eventuala moștenire părintească evaporată 
prin mâinile tuturor fără ca în schimb să li se fi dat ceva care să-i 
facă capabil de a se afirma în societate și a se considera de mem- 
bru folositor al aceleia. 

Desigur, că nici statul, nici societatea nu poate îi făcută respon- 
sabilă pentru o astfel de situație. Un rău își are întotdeauna cursul 
său şi dacă se fac încercări de însănătoșare, "de canalizare, nu poate 
fi un rău nicicând suprimat sau distrus pe deantregul. 


* 
% * 


Din cele câteva consideraţiuni rezultă că felul cum se face ocro- 
tirea orfanilor de răsboiu nu va aduce roadele așteptate nici pentru 
„ orfani nici pentru societate. Orfanii scoși la vrâsta când pot să lucreze 
ceva, vor rămânea fără o ocupaţiune determinată, vor fi exploataţi de 
toată lumea, și la urmă o parte dintre ei vor deveni haimanale sau 
fiinţe periculoase, ceeace pentru societate numai de dorit nu este. 

Acesta este un motiv, ca statul să intervină și să îndrume ocro- 
tirea, orfanilor în făgașul cerut de interesele sociale și naţionale 
ale țării. 

La vârsta de 12 ani, când lumea e bună bucuroasă că a scăpat 
de îngrijirea orfanilor și îi aruncă pe piaţă, ca să-și găsească vre-o, 

ocupaţiune, statul e dator să-i strângă în instituţiuniie industriale ale 
sale, existente sau create anume, şi să le dea o meserie, după care să 
poată trăi. Din adins accentuez, că în instituţii create anome, căci nu mă 
gândesc la cei 20 mii, cari sunt la adăpost în astiel de instituții, ci 
la cei 330 mii, cari ar trebui să fie toţi acolo. Căci, cei 20 mii cu si- 
guranță că nu vor putea preveni primejdia socială, pe care o re- 
prezintă ceilalți 330 mii, rămași fără instrucție și fără ocupaţiune. 


Credem că reforma agrară este mijlocul cel mai potrivit, ca să 
se poată deslega o chestiune atât de importantă. Cu împărţirea dome- 
niilor de tot soiul, rămân fără stăpân şi fără destinațiune mulțime de 
clădiri economice, cari mai ales pe câmpie iau înfăţişarea unor orășele. 


Dacă acestor clădiri economice, nu li se dă o destinațiune grab- 
nică, vor deveni sau prada speculatorilor sau vor fi vândute de pro- 
prietar ca material și şterse de pe fața pământului, unde au existat. 
Dat fiind că aceste clădiri cu neînsemnate transformări ar putea servi 
de ateliere și internate pentru mii de copii, ar reveni statului sarcina, 
ca pe aceste să le amenajeze și înzestreze cu diferitele mașinerii şi- 
material pentru noile școli. Spesele statului ar fi însemnate în anul | 
și Il, sar reduce simţitor în anul al treilea și ar înceta în anul al patrulea. 

Școala prin angajamente și întreprinderi și-ar asigura existența 
de sine, făcând și însemnate economisiri, pe cari le-ar putea între- 
buința pentru amenajări, ridicarea de noi școli ori chiar venind în 
ajutorul elevilor, cari scăpați din institut ar voi să-și înceapă meserii - 
cu meșteri de sine în vre-o localitate. 

Câte-va instituții de felul acesta și chestiunea orfanilor de răz- 
boiu ar fi deslegată pentru totdeauna. lar statul nostru ar fi creat 
astfel de instituții, cari s'ar întreține din producţia și munca lor, asi- 
gurându-și existența. O școală similară înființată în Viștea, jud. 
Făgăraş a putut să realizezeîn. anul al doilea de existenţă, 40 mii lei 
venit din lucrările celor 40 băeţi, făcute pentru particulari și pentru 
piață. 


* 
* * 


„__ Pentru Transilvania întreagă chestiunea mai are și o lature na- 
țională, în afară de cea socială. 


Poporaţiunea orașelor și în -special cea purtătoare de industrii și 
meşteşuguri este în majoritate neromânească. Și dacă chestiunea se- 
cuiască nu ne atinge mai deaproape, trebue să ne dăm seamă “că 
chestiunea maghiară, care se razimă pe puternice orașe create cu mij- 
loace artificiale, prin înlesnirea accesiunii coloniilor aduse și exclusi- 
vismul „cehurilor“ (bresleelor), cari nu admiteau pe români, ca să învețe 
şi deprindă meșteșugurile, — ne interesează foarte de-aproape. Sigur, 
că în orașe nu vom putea pătrunde exclusiv prin funcționărime și mi- 
liție — o poporațiune trecătoare. Cejce vor pătrunde cu adevărat în 
aceste monopoluri ale străinismului vor fi meșteșugarii eșiți din ase- 
menea școli, singurii chemați a se stabili pentru totdeauna în orașe și 

a lua cu succes concurența cu elementele neromânești, prin muncă, 
- stăruință și cinste. | 
lată pentru ce problema orfanilor de răsboiu pentru acest colț 
de ţară este și o chestiune de existență. națională. Ocârmuirea ar fi 
trebuit să-și dea seamă de mult asupra importanței acestei chestiuni 
şi să caute a-i da soluţia pe care o așteptăm cu toţii. Va face mai 
mult bine țării decât prin deschiderea celor zece licee, fără profesori, 
fără buget și fără perspectivă, și ar da dovadă că înțelege să concen- 
treze_toate forțele sale pentru a deslega dincoace de Carpaţi ches- 
tiunea naţională, nu atât prin legi speciale și ordonanțe supărătoare, 
ci prin avântul ce-l dă energiilor maselor și prin îndrumarea edu- 
caţiei generațiilor de astăzi. Munca, priceperea și patriotismul acestora `” 
va fi chemat să desăvârșască opera, a cărei temelie rămâne tot 
— şcoala. 


Dr. OCTAVIAN PRIE 

Țăranul cumpără coasă 


— Traducere din Coloman Mikszáth = 


Am fost martor deunăzi când moş Grigore Ciomac a intrat în 
magazinul de fierărie. 

— Noroc şi sănătate! 

— Ce pofiiţi? 

— Ne-ar trebui o coasă. 

Negustorul sare și-i aşează dinainte o grămadă de coase. Moș 
Grigore chiorește la ele cu dușmănie. 

— Mie-mi trebuie cu semnul tunului, — zice cu dispreţ privind 
înlături. 

Negustorul pune la loc coasele marcate cu efigia taurului și 
scoate câteva cu marca rlorită. 

— S'or fi prăsit mai multe de astea... — aruncă vorba peste 
umăr clientul. 

Negustorul plin de răbdare îi aduce toate coasele care poartă 
eticheta tunului. 

Ochii lui Grigora Ciomac alunecă deasupra tuturora, dar pentru 
o lume nu sar atinge de ele. Incepe să se scarpine în cap. 

— Mai este vre-o supărare ? 

— Parcă la urma urmei tot aş vrea să le văd pe ale cu taurw.. 

Ce era de făcut, i-au adus iar coasele de adineaori. Sar părea 
că și moș Grigore sa cam rușinat puţin, fiindcă pune mâna pe una 
mai mult așa la întâmplare... 

Mai întâi închide ochiul drept și-o judecă așa, închide apoi stân- 
gul, în vreme ce ia coasa orizontal, o coboară încet cu vârful, o ridică 
în urmă deasupra capului și, de desuptul ei, clipând din gene prelung 
„se e plictisit: 

Cât face? 

— Doi florini. 

— Coasa asta? — întreabă cu ‘batjocură. Nu se poate. Cum 
adică, coasa „asta ? 

'0 întinde pe tarabă și trage o linie cu mâna în aier acolo 
unde vine coada, cumpănind cum are se iese gata. Își prelinge apoi 
degetul cel mare dealungul tăișului de amândouă părțile, o atinge în 

patru-cinci locuri cu încheietura degetului arataton, în urmă o lasă jos 
pe pämant şi-o îndoaie în genunche. 

Hâm... De... Adevărat, doi florini coasa asta? Negustorul se 
jură că m'o poată da mai ieftin. Cam tot atât îi vine și lui. 

— Ştii, domnule, că nu-i bine arsă... 

—  Coasă englezească, cea mai prima... | 

— Pe mine nu mă prostește nime, asta-i bătută dintr'o coasă 
veche. 

— Marfă bună bădicule, ține până la moarte. 

— Dacă nu se ştirbeste, — aduce vorba răzând moș Grigore. 

— Aşa coasă mai mai avut dumneata. 

— Cum, eu? Ce mă crezi, domnule? - 

— Uite ce coasă, poftim uită-te la ea. 

— Să mă uit? Ce să mă uit? Coasă, coasă. Toate coasele una 
ca alta. Ba nu mă uit deloc. Care-mi caden mână, tot atât. De aceia, 
ştii, spune drept cât ceri pe ea, că am treabă în târg și mă ‘grăbesc. 

— Am spus odată, doi florini ! 

— Bine domnule, cum te iartă Dumnezeu? Doi florini pentro 
sculă ca asta. De-aș ști măcar ce-i de capu ei. 

la din nou în cercetare coasa, o învârteşte, se cărăbănește din 
loc şi iese cu ea afară pentru mai multă lumină. Din prag strigă : 

— Pălăria mi-am lăsat-o înăuntru. 

Afară joacă razele soarelui pe lama de oţel și strălucesc sglobii 
pe metalul vineţu. O aduce la gură, suflă pe ea și aşteaptă cu temei , 
să vadă ce petec sa aburit diu răsuflare și cum se trage de repede. 

O atinge apoi ușurel de caldarâm. 

— Sună ciudat de tot, — mormâie, — și se întoarce în prăvălie 
tot cu gândul asta: Știi că nu-mi place cum sună. O dai, domnole, cu 
-un florin și optzeci de creiţari, ori mo dai? 

— Hai noroc, mai las o pițulă. {a-o cu una’ nouăzeci. 

— Nu se poate, nu face. Mă blestemă copiii. Dă-o aşa. 

— Mai jos no dau. 

— Atunci sănătate bună. 

Pleacă, dar numai până la mijlocul străzii, de acolo se întoarce 
redede și mai face o întrebare: 

— O dai, ori vo dai? 

— N-o dau. 

Moş Grigore mişcă din cap tulburat și invârteşte pălăria uusu- 
roasă între degete. 

— Om așa tare la suflet ca dumneata nam mai văzut, de când 
m'am pomenit. “Ştii ce, domnule? Pune coasa asta la o parte, pune-o 
aici în colț. Să-mi mai trag seama o leacă.. 

Peste un ceas bun se întoarce cu un alt tovarăș. 

— Am venit, — face ştergându-și broboanele de pe frunte, cu 
văru Ștefan din Dorojma. Ar cumpăra și el o coasă, ne-am gândit așa, 
că dacă luăm doi, atunci vine mai ieftin... 

— Mai ieftin n'o dau... Ţi-am spus de-o sută de ori. 

— Domnule, fă-ți bine socoteala, wo lua repede. 

— O vorbă ca o sută. 

— Nu lași? --— sare furios. i 

— Nu las, — räspunde cu hotărâre negustorul. 

— Atunci eu ce să zic? adaugă pe un glas mai împăciuitor. 

— Zi ce pofteşti, eu cu dumneata nu mai vorbesc. 

— laca... Păi nu! Dintr'odată așa cu supărare. Dacă nu mai vrei 
cu vorba, atunci adă'ncoace palma. 

Moş Grigore cu veselie bate în palma negustorului. 

— Sa făcut târgw... Cui îi pasă să-i pese! 

Incet și  ceremonios începe să-și descheie nasturii dela pieptar, 
_“tără ca o clipă să piardă din vedere colțul unde stă răzimată coasa 
-+ ce-a cumpărat. ş 

— Stai, stai, — îi fulgeră deodată prin minte, — parcă ar fi 
mai strâmbă și mai mică coasa asta! | 

Cu-o căutătură speriată examinează întreg personalul din magazin. 
Apucă apoi coasa dintruna și-o măsoară după greutate. 

— Asta-i altă coasă, — isbucnește întunecat, — ori-ce să fiu, 
asta nu-i coasa mea. 

Şi grăbit își încheie din nou ţintele de cositor dela $erpar. 

— Cum să ne fie coasa dumitale? Ce fel de vorbe sunt astea 
moș Grigore, vrei să mă scoţi din țâţâni? 

— Păi, nu... dá... vezi, cine dracu m'a dus de-aici? Eu sunt; de 
vină. laca... acum ce să fac? 

— Dar dacă-ţi spun că-i coasa dumitale. 

— Cum Sar zice a mea? Am și eu doi ochi buni... 

l-i mângăie dosul cu degetul, o îndoiește în genunchi, o bate, o 
scoate din nou la stradă, o atinge de caldarâm, o suflă, o învârtește, 
și se întoarce supărat. | 

— E altă coasă! Nu dau pe ea mai mult de patru zloți răi... 

— Nu face glume ! Dacă nu-ţi place coasa, toate sunt aci, alege alta. 

— Prostia asta no fac să iau acum -toată treaba dela început. 
Să rămâie tot asta, dar pe-un preț de omenie, cu cât face mai puţin. 

— Acum, nici o vorbă mai mult. 

— Cum? Adică că så rămân de pagubă? Bine. Și zi te lasă 
inima, domnule, să-mi iei pe deasupra? 

— Plăteşte, bade, plătește, $i nu mai ținea căzanie. 

— Bine, — întrerupe cu amărăciune moş Grigore. Să ai drep- 
tate dumneata. Da, știi ce? Hai să tăiem dreptatea pe din două, să nu 
trag nici eu ponoase. Impărțim c.nzeci de creițari. 

— Nu împart nimic. 

— Atunci ţine banii. Poftim! 

S-a început din nou să-şi desfacă pieptarul. Din buzunarul di- 
năuntru a pescuit cu greu un ciorap și tocmai dinfund a scos o hâr- 
tie de un florin și-a dat-o negustorului. 

— l-i număr şi pe ceilalţi, numai decât 

A căutat în buzunarele din afară, a pipăit și-a tras dintrunul 
o pițulă de douăzeci, din cellalt o dutcă de patru. - 

— Cum adică? Douăzeci şi patru... 

A cotorosit în buzunar la cioareci şi-a mai dat de 33 de creițari 

— Douăzeci și patru și cu treizeci și trei, fac cinzeci și şâpte... Cât 
mai trebuie? 

» — Incă treizeci și trei de. creițari. 

-- Atât, — face cu fața blândă, — da' cu- greu vor ieși. 

Şi în vremea asta cu privirea potolită, nevinovată, știricește în 
ochii negustorului. 

— Hop... adică, nu... Stai... așa...așa... Unde i-am pus? Ce crezi 
vere Stefane ? Aşa... aici în colţ la năframă. 

n adevăr în colțul năframei albe de in mai era legată o pipii 
de douăzeci. 


— Asta-i sămânța, domnule dragă, — zice cu duioșie — de :;. 
unde nu-i nici Dumnezeu nu cere. 
— Incă treisprezece creițari, — zorește fără milă negustorul. 


— Nu-o mai lungi, domnule, lao încurcată !. Și aşa am luato 
coasă mai rea decât îmi trebuia. Ș-apoi vezi nu mai am nici un ban. 
l-am lăsat toți la căruță în sarică, nu vei poiti acum să fug așa departe 
pentru câțiva creițari. Lasă că-i împlinim de altdată... 

— Mie îmi trebuie banii toți. Du-te după iei, coasa nu fuge 
de-aici. 

La vorba asta însă pe moș Grigore 'l-a apucat fierea : ; 

— Ce? N-am eu nici atâta omenie? Din moși strămoși au fost 
jurați în casa mea, înţelegi dumneata? Mie nu-mi trebuie milostivenie 
dela nime. Nu sunt scos din „gunoi. lan svârle-i vere, ăi treisprezece 
creițari ? 

Ofensat, moş Grigore și-a luat coasa. — Hai să plecăm... 
| In ușa prăvăliei însă a întors capul cu bucurie, făcând cu ochiul, 

a smâncit odată din umăr și fluturând coasa triumfător, Spiidău se o 
clipă, a strigat din prag cât Pa luat gura : 

— Atâta însă îți pot spune, jupâne, că asta a fost coasa cea mai 
bună, celelalte nu plătesc o ceapă degerată. | 

PETRE CIUCEANU 

Problema reparațiilor 


— In jurul sancţiunilor franceze împotriva Germaniei — 


„Franţa se găsește astăzi în fața unui hotăritor impas. Sunt în 
viața popoarelor momente grele, cari, asemenea unor răscruci, cer im- 
perios alegerea unui anume drum. Și care va fi oare drumul cel drept, 
cel bun, cel mai lipsit de primejdii și de greutăți? | 

Războiul a cerut tuturor, învingătorilor ca și celor învinşi, jertfe 
uriașe. Jertie morale şi jertfe materiale, vieți de oameni şi bogății 
imense au fost sacrificate pe altarul lui. Ţară cu o populaţie în des- 
creştere, Franţa a pierdut numărul cel mai mare de oameni tineri 
dintre toate țările cari au luptat. Departamentele cele mai bogate în 
mine și în industrii au fost pustiite de viforul războiului. Viaţa econo- 
mică a fast astfel profund zdruncinată prin cheltuielile atât de mari pen- 
tru ajutorarea aliaților mari și mici, Franța a împrumutat zeci de mi- 
liarde Rusiei, și a răspuns fără șovăială la chemarea tuturor tovarăşi- 
lor ei de luptă. Atunci când Statele Unite nu intraseră încă în a dul 
aliaților, şi când Anglia împrumuta cu nesfârșit de multe restricții şi 
garanții, Franța a dat totul dela ea. Dar oricât de mare era bogăția 
ei, ea a trebuit să se împrumute la rândul său. Și astfel Republica e 
azi debitoarea Angliei şi a Statelor Unite, chemată a-și plăti marile ` 
cheltuieli ale războiului, atunci când Rusia sovietistă nu recunoaște 
obligațiunile regimului țarist, când de-asupra orientului apropiat pla- 
nează încă un mare semn de întrebare, şi când moneda franceză este 
atât de depreciată față de liră și față de dolar. 

In această lumină trebue privită problema reparațiunilor. Germa- 
nia, recunoscută vinovată de marele cataclism al războiului, are să 
despăgubească în primul rând Franţa de pagubele suferite. Germania a 


"subscris la Versailles creanța ce i sa prezintat, luându-și angajamen- 


tul de a achita întrun timp fixat, datoria de război. 

Au fost în evoluţia problemei reparaţiunilor momente când se 
credea că există o tendință sănătoasă pentru înfăptuirea lor. Istoria 
va rezerva un loc onorabil sforțărilor lui Rathenau, cărora Franța a 
răspuns cu concesiuni și cu adevărate” amputări ale creanţei sale. 
Rathenau a fost însă pedepsit foarte aspru de către reacţionarii ger- 
mani, plătind cu viața convingerea sa că Germania trebue să facă tot 
ce-i stă în putință, pentru a repara ruina războiului. 

Câţiva ani de târgueli şi de tergiversări ne îngăduie astăzi să 
desprindem ideia care din primul moment a călăuzit pe politicianii 
dela Berlin: „cu orice preţ, a nu plăti“. Cine a urmărit toate fazele 
prin care din 1919 și până azi, au trecut reparațiunile germane, îşi 
va reaminti cum fiecare notă de plată trebuia să fie precedată de că- . 
tre un ultimatum, și urmată apoi, în ora supremă de o ofertă germană ” 
„care tindea să reducă cât mai mult din ceiace se cerea. r 

Sistemul acesta de sabotare a reparațiunilor a înregistrat și el 
anume succese: cum totdeauna Berlinul, chiar când nu dădea nimic, 
afirma în mod solemn intențiunea sa de a plăti totul, Francezii au căzut 
mai multe ori victime duplicității germane. Guvernele s'au succedat mereu 
la Berlin, căci fiecărei presiuni aliate, se răspundea cu o schimbare de 
regitn. Era și acesta un sistem de tergiversare, prin înlocuirea nego- 
ciatorilor, cari fiecare aveau câte o soluțiune nouă, dar nici unul o ofertă 
-precisă de realizat. 

In ziua armistiţiului, Germania ar fi dat oricât şi orice i-sar fi 
cerut în faţa amenințării de a vedea armata franceză la Berlin. Lloyd 
George și Wilson nu au lăsat însă pe francezi să- -şi culeagă roadele 
victoriei lor. Pacea sa încheiat astfel, fără ca Reichul să fi dat alte 
garanții decât acelea ale semănăturii puse pe tratat. 

. Franța la rândul ei se găsea în fața celor mai grele probleme 
financiare. Budgetul era mereu deficitar, “întrucât cheltuielile de resta- 
urare a regiunilor devastate se făceau în contul așteptatelor rate ale 
reparațiunilor. Momentul critic se apropia, când orice echilibrare a 
budgetului devenea imposibilă, dacă creanța germană nu putea deveni 
o realitate. 

Franţa lui Poincaré sa hotărât atunci să-și valorifice drepturile 
sale, chiar singură la nevoie, şi prin orice mijloc. Guvernul dela Paris 
cere înainte de toate garanţii reale. El nu mai acordă nici un termen 
de amânare, dacă Reichul nu va garanta în mod efectiv și real, sol- 
vabilitatea sa. Sancţiuni imediate erau fatale, în cazul unui răspuns 
nesatisfăcător al Germaniei. 

Ce a urmat, este foarte viu în mintea celor, cari au privit la 
acea imensă catastrofă financiară a Germaniei, la ruina monedei sale, 
care vertiginos pleca pe calea urmată de coroana austriacă. 

Ar fi trebuit, ca imperiul să strângă toate energiile și să le pue 
la lucru în virtutea unui program bine stabilit: trebuia înainte de toate 
convingerea și hotărârea cinstită a guvernanţilor de. a. face orice sfor- 
țări pentru a “răspunde obligaţiunilor contractate, în măsura adevărată 
a posibilități lor de producţiune a Germaniei. Şi în al doilea rând, trebuia 
o sblidaritate perfectă în colaborarea tuturor! forțelor vii ale naţiunei. 

Pilda Franţei dela 1870 era pentru Germania din 1919, cea mai 
bună lecţie de istorie. Cu cât încordarea era mai puternică și rezul- 
tatul mai mare, cu atât sarcinile erau să apese mai puțin timp asupra 
tărei. l l 
i Germania însă nu a avut nici voința cinstită de a plăti, nu a 
înfăptuit nici acea perfectă solidaritate în sforțarea comună a tuturor. 
Din ceasul semnării tratatului dela Versailles, toți oamenii politici ai 
Reich-ului au declarat că se cere Germaniei o imposibilitate. Partide 
politice au înscris în programul lor revizuirea tratatului de pace, iar 
profesorii germani au inventat formula caracteristică a „desfacerii de 


„ Versailles“. (Entverseillung). 


aa 


In ce priveşte colaborarea forțelor productive ale ţării ea nu a 
existat nici un moment. Marea industrie sa desolidarizat dela început 
de restul naţiunei. Ea ave totul de câștigat din situațiunea finan- 
ciară actuală, speculând asupra depreciațiunei mărcii și inundând 
piețele externe cu produsele sale. 

S'a destășurat astfel o vastă speculație a capitalului asupra sa- 
lariatului. Şi deși poporul german, e un popor de muncitori indus- 
triali, a suportat. ca munca lui să îmbogăţească pe patronul care nici 
în timpuri normale nu fusese atât de îmbelșugat. 

Franța vedea însă belșugul marei industrii, și cu drept cuvânt 


„ numai pe acela. Ea nu putea admite ca marii vinovaţi și marii „pro- 


fitori“ ai războiului să nu. contribue la plata datoriei reparațiunilor. 
Ea credea, că toate legile morale sunt alături de ea, când înțelegea 
să pretindă cu orice preț despăgubiri şi refacerea regiunilor devastate, 

Prăbușirea mărcii a fost ceva prevăzut de toți. Germanii își 
dădeau seamă că politica lor negativă față de intransigența Franţei 
va produce cataștrofa. Și deși o vedeau, nimeni nu a încercat să 
o împiedice. 

Mulţi sau resemnat la prăbușirea care avea să vină; alții au 
dovedit-o ca pe ceva necunoscut care putea să schimbe situația. Unde 
începe însă „dolul“ escrocheria cea mai mare din lume cum îi spun 
francezii, este în atenţiunea vădită pe cari anume cercuri financiare 
și politice au avut-o de a contribui la această prăbușire care trebuia 
să reducă la nimic valoarea mărcii. 

Germania astăzi nu mai are o monedă care să reprezinte o va- 
loare cât de relativă, și orice formulă de stabilizare nu mai poate 
da viață mărcii care a trecut de acum alături de asignatele revo- 
luției franceze. Falimentul cu care politicianii dela Berlin amenințau 
Franța, dacă nu este încă o realitate, bate însă la porțile Republicei 
germane. 

Şi ce face Europa? | 

Franţa înțelege mai puţin ca oricând să cedeze ceva. Relei cre- 
dinje germane, ea răspunde cu intransigența absolută și cu hotărârea 
irevocabilă a aplicării sancţiunilor la scadența primei rate ce trebuie 
plătită. Formula lui Poincaré e simplă și lapidară: „Plată sau garan- 
ţii reale, pe cari dacă nu ni le dau de bunăvoie, le vom lua cu forța“. 

Anglia încearcă să găsească o nouă formulă dè amânare sau un 

compromis acceptabil. Ea sfătuește Franța să admită o reducere a 
dreanţei germane și să consimtă la un nou moratoriu. 

Conferinţa dela Londra s'a terminat însă, fără nici un rezultat. 
Poincaré declară că relaţiile dintre aliați sunt atât de bune, încât ac- 
țiunea separată a Franţei, nu va aduce nicio umbră înțelegerii care 
domneşte. si 

iitorul începe să se desprindă însă din ce în ce mai întunecat. 
Franţa întreprinde singură o politică de sancțiuni. Conducătorii ei 


au căpătat convingerea că chestiunea reparațiunilor, apasă ca o fata- 


litate asupra țării lor. 


Şi poate că oamenii politici dela Paris să aibă dreptate. De, 
câte ori Franţa a cerut aliaților ei să-i garanteze integritatea hotarelor “ 


sale, aceștia Sau mulțumit să dea asigurări platonice. Nici Anglia 
nici America nu au vrut să se angajeze în fața viitorului. Franţa este 
deci singură. In fața acestei realități ea trebuie să se pregătească cu 
un ceas mai de vreme, să înfrunte Germania care renaște. „Intro 
viață de om, a zis Clémenceau în America“. Franţa a fost invadată de 
două ori generația de mâine are drept să fie apărată de o asemenea 
nenorocire. : 

Sunt fatalități ale istoriei cari apasă veacuri dearândul soarta 
popoarelor. De astădată soarta Europei şi a lumei întregi, depinde 
de rezolvirea marilor probleme ale păcii. — Războaiele sunt de acum 
generale, și progresele științei reduc în fiecare zi distanțele și timpul. 
Pe Rin nu se hotărește numai pacea Franţei, ci pacea tuturor. 


VINTILĂ PETALA 

Politica culturală | 


In foarte multe privințe se pot deosebi diferitele curente cari 
își croiesc drum în clipa de față, în mijlocul opiniei publice româ- 
neşti. Rămâne totuș o problemă asupra căreia nu mai încape nicio 
divergență de păreri şi care nu îngăduie nicio zadarnică discuţie: 
aceasta este restabilirea culturei naționale, în nouile provincii ale Ro- 
mâniei. Mai mult de cât atât, nu cred că exagerez afirmând că astăzi, 
când suprema noastră ţintă este întărirea temeliei sufletești a Statului 
românesc, cea mai însemnată piedică din drumul tuturora rămâne această 
neplăcută moștenire intelectuală, întipărită pe solul nostru de influen- 
țele silnice ale unor civilizații străine. Stăruitoarele încercări de des- 
naționalizare prăvălite asupra sufletului românesc în Austro-Ungaria 
și în Rusia de ieri, mau isbutit să zdruncine fondul rezistenței noastre 
de rasă, de vreme ce poporul nostru a rămas strâns legat de tradițiile 
sale, dar nici despre o desvoltare normală 'a culturei românești în 
aceste ținuturi ma putut să fie vorba, atunci când stăpâniri vitrege 
nouă nu se gândeau decât cum să ne rusifice, sau să ne maghiari- 
zeze mai repede. 

Avem deci de recâștigat, tot terenul pierdut până acum. Stânje- 
niți în creşterea lor firească, siliți să intre în Universități îmbibate de 
un spirit ostil neamului nostru pentru a se hrăni cu pâinea otrăvită a 


„cărților străine, lipsiţi de instituții culturale cari să-și poată întinde 


pretutindeni activitatea lor luminătoare, hărțuiți și pedepsiți de autori- 
tăți, dar mai ales despuiaţi de orice ajutor din partea Statului, românii 
din ținuturile înstrăinate au sosit în casa României întregite cu tot 
avântul conștiinței lor naţionale, dar şi cu aceste resturi inoportune 
ale unor vremuri de apăsare. Nimic mai firesc decât dorința de a 
recâștiga un echilibru normal, și de a ridica, înfârșit, cultura națio- 
nală, la înălțimele pe cari cu drept cuvânt le poate râvni. Sarcina 
aceasta, prea grea pentru umerii slabi ai iniţiativei particulare, cade 
aproape întreagă pe seama Statului, impunându-i o adevărată politică 
culturală constructivă, menită să netezească nedreptăţile, să împline- 
ască scăderile vremurilor de robie, să restabilească forțele reale în 
făgașul lor adevărat. 

Guvernele noastre ar trebui să urmeze în această privință un 
adevărat plan de luptă, un program activ de intervențiune făcând 
toate jertfele și închinându-și toate sforțările pentru a tăiacât mai 
repede acest nod gordian al uniticărei noastre sufletești. Pe vremea 
fostului guvern Averescu, se făcuse unele începuturi promițătoare. 
Teatrul. național din București a trimis atunci în turneu mai multe 
echipe de actori de seamă, cari au reprezentat în teritoriile alipite 
piese alese din marele repertoriu românesc. Un ait teatru național 
se întemeiase la Chișineu. Nenumărate biblioteci populare Sau dăruit 
diferitelor judeţe. Expoziţii de pictură românească au fost ajutate și 
încurajate. O bogată revistă de propagandă a fost întemeiată pentru 
preoți, de către ministerul Artelor — care, în treacăt fie zis, a âjutat 
nenumărate alte publicații românești, prea slabe pentru a se susține 
singure, — și fără îndoială, acest “departament nou înfiinţat, având a 
se lupta și cu greutăţile primelor zile de organizare, ar fi făcut din 
ce în ce mai mult, statornicindu-se un întreg sistem de expansiune 
culturală, dacă firul abia început n'ar fi fost curmat de venirea la 
cârmă a partidului liberal. 

Din nefericire, nou! guvern, asupra căruia planează îngustimea de 
vederi în această materie a dlui Vintilă Brătianu, a lăsat cu totul în 
părăsire această chestiune, răpind în primul rând ministerului de 
Culte mijloacele create de fostul lui titular și absolut necesare pentru 
îndeplinirea unei serioase acțiuni de ridicare a nivelulului nostru cul- 
tural. D. C. Banu, sa mărginit să dea dlui Leonard suma de peste 1 
milion pentru o stagiune de operetă la Cernăuţi și 700 mii de lei 
pentru dansul lasciv al „Salomeii“, pe care grațiile ostenite ale 
dnei Marioara Voiculescu Pa purtat prin pașnicele târguri ardelenești, 
— şi atâta tot. Nici măcar un clopot pentru o biată bisericuță des- 
poiată de armatele dușmane! Nici măcar o carte pentru o bibliotecă 
populară dintr'un sat pierdut pe coasta unui deal! 

N'au fost liberalii niciodată mari sprijinitori ai culturei, căci nici- 
odată mau înţeles puterea creatoare a acesteia.. Astăzi însă, din nefe- 
ricire tocmai când ar fi nevoie de mai multă străduință și de mai 
largă înțelegere a acestor lucruri, politica lor de combinaţii mărunte 
şi de răsbunări cotidiane nu îmbrățișează nici măcar un coif din 
marea problemă. 

E o tăcere desăvârșită, o inacţiune exasperantă. Stăm în fața 
acestei situaţii, clătinând cu durere din cap și Sa UA zile mai bune. 


ION BALINT 

Horthy trebuie înlăturat 


Din haosul problemelor externe şi din incertitudinea care pluteşte 
jur-împrejurul graniţzlor noastre, se desprinde din timp în timp, și 
se face auzită cu o puternică rezonanţă, până în cele mai îndepărtate 
colțuri ale Europei, larma gălăgioasă a minusculei vietăți maghiare: 
Ungurii se agită, Ungaria nu vrea să se astâmpere. f 

Pe toate căile și prin toate mijloacele de comunicație cari leagă 
Budapesta cu Bucureștii, ne sosesc indicii din ce în ce mai surprinză- 
toare, din ce în ce mai precise, de năzuințele pe cari le trăiește astăzi 
Ungaria. Nu mai e nici o îndoială “că maghiarii „se deşteaptă“ și că 
întreaga viață de stat a vecinilor de peste Tisa, este absorbită de 
această sforțare generală spre zorile unei dimineţi pe care ei refuză 
so creadă definitiv pierdută. 

O spunem lămurit: nici nu trebuie să ne aşteptăm, la altceva 
dela o Ungarie așa cum a fost lăsată să existe Ja retragerea trupelor 
noastre de ocupaţie. Acum încep să se vadă erorile; dar cine va recolta 
oare fructul lor? lată întrebarea chinuitoare. . 

Firește, nu suntem în situația ca să ne temem de o Ungarie agre- 
sivă, oricât de deșteptată sau deşteaptă s'ar arăta ea. Dar nu e mai 
puțin adevărat că acest focar de agitații șoviniste la graniţele noastre, 
nu ne poate lăsa indiferenți, și nici nu ne mărturisim oameni lipsiţi cu totul 
de orice îngrijorare. 

O telegramă recentă, publicată de ziarele noastre, ne informează 
că cele trei puteri ale micei Antante au făcut un demers colectiv pe 
lângă Conferinţa ambasadorilor, pentru a cere ca Ungaria să fie de- 
zarmată în mod efectiv. „Tribuna“ din Belgrad, organul personal al 
d-lui Passici, ministrul preşedinte, scrie că mica Antantă sa adresat 
şi Consiliului suprem, cerându-i ca Comisiunea de dezarmare, care 
funcționează lá Budapesta, să mai rămâie încă un an în acest oraş; 
cererea e sprijinită pe faptul că Ungaria se pregătește din ce în ce 
mai mult pentru război. Este probabil ca mica Antantă să intervie direct 
la Budapesta, solicitând guvernul ungar să disolve toate societățile 

particulare sau publice cari urmăresc scopuri iredentiste. Se va cere, 
mai ales, desființarea „Societăţii ungurilor cari se deşteaptă“ şi a orga- 
nizațiilor fasciste. 

O altă telegramă din Budapesta a ziarului vienez „Bécsi Magyar 
Ujság“ spune: „Consiliul suprem a trimis o notă guvernului ungar prin 
care îi interzice să mai folosească vechia emblemă a țării, care e de 
natură să jicnească suveranitatea nouilor state ale Europei centrale“. 

Pe de altă parte, aflăm că chiar și legitimiștii, al căror repre- 
zentant contele Andrássy ar fi zis: „nu ne vom recuceri patria decât 
prin spadă“ se agită alături de fasciștii. cari declară categoric: „Patria 
noastră tânjeşte, de cinci ani, însă poporul nu înțelege să rămâie sfâ- 
șiat în bucăţi. Acum a bătut ceasul din urmă ca să ne scapam frații 
din jug şi să reocupăm vechia noastră ţară“. 

Socotim că toate aceste citate sunt suficiente pentru a oglindi 
starea actuală de lucruri din Ungaria. Nu e o exagerare dacă spunem 
că Ungaria clocotește astăzi întrun cazan războinic, de-asupra unui foc 
alimentat cu pricepere de anumiţi agitatori interni și de împrejurări 
favorabile pescuitorilor în apele tulburi ale unui orgoliu național rău 
înţeles. 

Printre aceștia, cel mai de seamă este amiralul Horthy, care con- 
tinuă încă să joace, cu voință, un rol neprecizat în viața Ungariei. El 
se consideră ca un fel de locţiitor de rege, ceeace crează poziției şi 
calităței sale o situaţie de provizorat care, exploatată cu pricepere de 


i numeroșii aventurieri de cari e înconjurat, are darul să perinanenti- 


zeze în spiritul înflăcărat maghiar, ideea de revanșă. 

In starea aceasta de provizorat, vedem noi tot răul dela care se 
alimentează astăzi minţile înfierbântate ale maghiarilor. De aceea, cre- 
dem necesar ca Ungaria să-și clarifice odată forma de guvernământ. 
Horthy trebuie să plece și să lase loc sau unui rege, sau unui preşe- 
dinte de republică. Provizoratul acesta nu mai poate fi, în nici un 
caz, tolerat. 

In clipa când Horthy ar pleca, Ungaria, scăpată de aventurierii 
cari i-au dat teroarea albă, ar putea să intre, în sfârșit, pe calea paş- 
nică a progresului și refacerii pe care-o visează maghiarii. Ea ar putea 
încăpea, de pildă, subt conducerea uneia din cele două ramuri ale 
emigranților maghiari, cari, departe de patria lor, mărturisesc o poli- 
tică din cele mai loiale și mai democratice: Károly şi Jaszi de o parte 
şi Garami cu Lovaszy de altă parte. x 

Până atunci, nimic nu e de fäcut pentru îndreptarea stărilor de 
lucruri din Ungaria. Horthy va continua să domnească pe teroare, 
să-și facă majorități cu baioneta, ṣi să menție o.atmosferă morală pro- 
tivnică oricărei silinti de refacere economică. și financiară a ţării. 

O imixtiune în thestiunile interne ale unui stat este, fără îndo- 
ială, o gravă eroare, și nu noi vom ti aceia cari să--cerem aceasta. 
Dar stăruim a spune “că, cu Horihy la Budapesta, toate încercările de 
schimbare a cursului evenimentelor ce se deseucnză atolo, “sunt pa- 
liative cari nu vor duce la nici un rezultat. : 

Prin urmare, dacă nu direct, dar 'prin alte - mijloace, guvernul 

nostru are datoria să intervină pentru schimbarea actualului regim din 
Ungaria. Alături de mica Antantă și în unire cu ea, el poate să con- 
strângă Ungaria la aceasta, pe căi economice, căci nimeni nu ne poate 
sili să stăm braţ la braţ cu o vecină îndărătnică. Nu ne sperie pu- 
terea militară, ascunsă după diverse paravane, mai mult sau mai puțin 
transparente, a acestor tigrii. cărora li s'a tăiat coada. Dar ei sunt un 
permanent fervent de discordie în Europa centrală, iar strigătele lor 
discordante pătrund până la consângenii lor de aci, pe cari îi apucă 
din două în două săptămâni furor hungarica. Dovadă recentul congres 
dela Cluj al partidului politic maghiar, în care sau spus atâtea lucruri 
necuviincioase la“adresa noastră. | ză 
at Să lăsăm la o parte politețele și menajamentele. Aduceți-vă nu- 
mai aminte, de mijloacele pe cari le întrebuințau ungurii contra noastră, 
în cu totul alte împrejurări, și vedeţi dacă nu e cazul să procedăm la 
fel. Dacă nu se va face față de Budapesta o politică serioasă cu mij- 
loace tari, pentru a se limpezi cu un minut mai de vreme forma de 
guvernământ a Ungariei, vom avea mult de lucru cu vecinii noștri de 
peste Tisa. E . , i 
© Guvernul român e dator să se preocupe în mod cât mai serios 
de chestiunea aceasta ungară. Căci nu trebuie să se uite că cu nici 
unul din numeroşii duşmani cari ne înconjoară wam ajuns la un aran- 
jament mulțumitor și definitiv. -Ar fi poate momentul să o rupem cu 
nepăsarea, și să începem prin-a ne regula socotelile cel puţin cu 
amicii noștri maghiari. . =- > 
“CRONICARUL CARPAȚILOR 

GAZETA RIMATĂ 


Petempsihoză... 


Dacă subt raportul legilor biologice |. 
metempsihoza nu este o superstiție, 5 
atunci putem zice că în mintea şi suf- 
letul lui Maniu se perpetutază şi trä- 

. desc mintea şi sufletul tui Simeon Băr- 


nufiu... | 
AL. VAIDA (în „Adevărul“ . 


In viața noastră ce tânjeşte 
Materialistă şi conruptă 
Partidul național! porneşte 
Acum, Cun nou program de luptă. 
Sătul de-atâta vorbărie 

(Ce straşnică metamorfoză!) 

El face acum filozofie 

Și crede în... meternpsihoză. 
Credința e din vremi antice, 
Dar domnul Vaida wo cunoaște, 
Căci medicul ilustru zice 

Că omul, uneori renaşte 
Purtând în lutul lui de-o clipă, 
In carnea lui înfrigurată, 

Și în a inimei risipă, 

O moștenire 'ndepărtată : 
Strămoși demult uitațin groapă 
Tălhari, poeți, voivozi, eroi, 

Pe cari misterul îi desgroapă 
Și cari grăiesc, ca'n vis, în noi... 
Adică, un ecou târziu l 

Din bàrbäjia lui Bărnuţiu 
Svâcnește astăzi în Maniu, 

Jar Romulus din Sân-Mihuţiu, 
Care pleaa pe trei corone“ 

Azi încarnează, simultan, 
Rigiditatea lui Catone 

Și spiritul lui Justinian !... 


Intreag’ această teorie 
E însă falșă, — în zadar! 

Aduc aci, ca mărturie, 

Pe Brama, sfântul, pe Pindar, 
Pe Aristide, zis şi dreptul 

Pe Ptolomeu şi pe Sofocle, 

Și pe Pitàgora ’nteleptul, ` 

Și pe subscrisul Empedocle ! 
Aceștia tofi sunt de părere - 

Că sufletul de om, în zbor, 

Se plictisește în tăcere, 

Se 'ntoarce iar, rătăcitor, 

(In Hades forța-i veșnic trează!) 
O nouă plămădeală coace 

Și 'n lumea noastră se 'ntrupează, 
În diferite dobitoace !. . . 


Deci, unii pot să se prefacă, 
Peste vreo patru mii de ani, 

In corbi înfipți, pustii, pe-o cracă 
In lupi flămânzi, ori șobolani .. . 
O, parcă văd mulțimea mută, 

in cuşti de fier, în colivie, 

7ot comitetul de o sută, 

Inchis într'o menagerie !. . . 

Ce mutre bine cunoscute, 

Diverse necuvântătoare, 

Și carnivore, şi cornute, 

Dar mai cu seamă rozătoare... 
Și parcă-i văd între zăbrele, 

Cum stau îngrămădiți în cușcă, * 
Urlând, lătrând ca'n vremuri grele, 
Aceiaș lei... care nu muşcă. 


Dar e şi-o altă variantă: 
Precumcă omul, câteodată, 

Se întrupează chiar şi'n plantă, 
in trandafir, sau în salată . . . 
Conform acestei crude soarte, 
Urmând acelaş cerc. fatal 
Ne-om regăsi și după moarte 
Cu tot partidul național. 
Și-aşa, sfidând eternitatea : 
Păşind mereu din veac în veac, 
Ne va slăvi posteritatea 

Pe noi urzici, pe ei spanac! 


EMPEDOCLE POPESCU 
din Comisia de unificare 

INSEMNĂRI 


Primejdia ungurească. Cetim. de 
câteva zile o rubrică nouă, înființată. în 
toate gazetele, ăi titlul: „Atacurile un- 
gurești la frontieră“. Mărturisim că 
pentru întâia oară ne găsim în situația 
neplăcută de a nu avea nicio opinie 
intro chestiune care vine dela Buda- 
pesta.  Cunoaștem bine pe vecinii 
noştri şi oricât am fide lămurifi asupra 
notelor romantice cari în capitala de 
pe mâlul Dunărei au o repercusiune 
mult maj mare decât în alte state 
orânduite, totuș nu ne vine să bănuim 
că un popor întreg ar fi fost prins de 
anul nou în mreaja unei nebunii 
subite. In halul în care se găsesc astăzi 
ungurii, cu finanțele în pragul falimen- 
tului, cù armata pătimind încă pe urma 
Iecţiilor administrate de noi, s'au hotărât 
să încerce o luptă deodată pe trei 
fronturi impotriva unor vecini, .care 
fiecare în parte este în stare ca în trei 
zile să-și instaleze statul major la 
celebrul hotel „Ungaria“ ? Nu credem, 
și de-aceea nu putem avea altă atidu- 
dine decât așteptarea, subliniată de 


aceasta este soarta tuturor partidelor 
politice: numai răgazul opoziţiei le 
îngăduie să-și strângă rândurile cu 


“putere, să-și revizuiască forțele și să-şi 


ascută armele de luptă. Acest înțeles 
îl are și consfătuirea dela 22 Ianuarie, 
când se vor stabili noui îndrumări pen- 
tru reorganizarea temeinică a partidu- 


„lui poporului în Ardeal. 


sentimentul de compătimire pe care ni-l 


smulg toate prostiile omeneşti. 
Consfătuirea dela 22 Ianuarie. De- 
legaţii judeţelor din Ardeal şi Banat, 
cari au luat parte la congresul parti- 
dului poporului dela Sibiiu se vor 
întruni la Cluj, în ziua de 22 lanu- 
arie, convocați de d. Octavian Goga. 
Congresul dela Sibiiu a fost o impună- 
toare manifestare de sârguință şi de 
seriozitate în examinarea diferitelor 


Domnul Blumenfeld vorbește. Zi- 
lele trecute a fost aniversarea de cinci- 
zeci de ani a dlui luliu Maniu și ziarul 
Patria din Cluj a prăznuit întrun număr" 
special acest eveniment. Fireşte, nu 
ne-am ocupa de el, sau cel mult i-am 
ura şi noi preşedintelui celor o sută 
ani mulți încă pentru o apropiere cât 
mai strânsă de sufletul ţării, — dacă 
cu acest prilej aliaţii dela București 
ai dlui Maniu mar fi tăbărât asupra 
noastră, Adevărul prin pana redactoru- 
lui său . Samuel Blumenfeld, fiul cia- 
sornicarului Max Blumenfeld din Făl- 
ticeni, care iscăleşte. cu. numele de 
afaceri Traian Vlad, publică un elogios 
foileton despre d. Maniu pe care-l 
proclamă ca prototip al voinţei și în- 
drăznelii, şi nu uită (in cauda vene- 
num) să adauge căteva drăgălășii la 
adresa dlui Octavian Goga. 

lată-le: 

„Are însă şi un singur dușman, real, - 
pe d. Octavien Goga. Este o ură- pro- 
fundă, care răsuflă din toate fibrele 
fostului poet și care devine pe zi ce 
trece mai înverşunată, cu cât e mai 


„neputincioasă. Cu cât crește populari- 


chestiuni de interes general, care cer - 


încă o cugetată deslegare. Preocupaţi 
de aceste desbateri, cărora i-aupăstrat 
“neștirbită însemnătatea lor programa- 
tică, trimișii din toate părţile ţărei ai 
partidului poporului au lăsat atunci pe 
al doilea plan propriile sale nevoi, fi- 


xând pentru mai târziu discuţia asupra 
gospodăriei sale interioare, Se pare că 


„mare partid din ţara 


tatea dlui Iuliu Maniu, astăzi șeful unui 
întreagă, cu 


.atâtă scade personalitatea d-lui Goga, 

şeful unui grupuleț de câţi-va membri 
ai partidului poporului, şi tot cu atâta 
crește şi ura acestuia contra celui 
dintâiu şi a ori cărui om pe lumea 
aceasta, care ar spune un cuvânt favo- 
rabil desore d. Maniu. lar când aude 

de invectivele d-lui Goga contra d-sale, 
d. Maniu are un surâs dispreţuitor şi 


ironic şi vorbeşte despre alt ceva.“ > 


Noi mărturisim că nu înţelegem 


pentru ce ar avea să-l invidieze d. - 


Octavian Goga pe d. luliu Maniu... 
Pentru nesfârșşitele expozeuri ale aces- 
tuia, în urma cărora rămâne deobicei 
atâta jale ? Pentru talentul excepţional 
cu care șeful „marelui“ partid național 
„Sa crămponat de trei ani într'o opo- 
“Pziţie înăcrită ? Pentru frumoasele sale 
opere, scrise la Șimleu, care ar putea 
deștepta invidia unui nou Machiavel ? 
Cine știe? ... In orice caz, săgețile 
mute ale surâsului „dispreţuitor“ cu 
care d. luliu Maniu priveşte modestul 
nostru  sbucium intelectual (față de 
care dsa are itonia superioară a steri- 
lităţei spirituale) — noi le suportăm 
cu destulă uşurinţă. Şi mergem înainte... 
Congresul dela Alba-Iulia. lar a 
început să ne sbârnâie in urechi ref- 
renul congresului dela Alba-lulia ! E 
drept, că nu mai apare atât de „ame- 
ninţător “ca acum un an, când d. Brauer 
dela Dimineaţa dădea de veste pașni- 
cilor cetăţeni dela Mizil că d. Iuliu 
Maniu s'a supărat foarte tare pe ţară, 
şi că partidul național sa hotărât să 
revizuiască într'o nouă mare adunare 
obştească hotărârea de - unire dela 
Alba-Iulia. ` 
Astăzi, marea primejdie a trecut... 
„ Congresul dela Alba-Iulia nu va mai 
fi o protestare impotriva „regățenilor“ 
şi nici o declarație de război aruncată 
„ciocoilor“ dela București, — de vreme 
ce d. Mihail Cantacuzino e și dsa acum 
în partid, — ci o banală intrunire, ca 
oricare alta, de-alungul căreia se vor 
intinde, plictisitoare, câteva expozeuri, 
şi la stârșitul căreia eterna moţiune 
va repeta încă odată un cunoscut și 
răsuflat parapon de opozanți exaspe- 
raţi... Atât și nimic mai mult. Totuş, 
d. Iuliu Maniuw nu se poate hotărî nici 
de data aceasta. -A doua zi după ce 


sa anunţat că imediat „după Sărbă- 


„tori“; legendarul congres al partidului 


naţional se va ţine, insfârşit, — aceleaş 
gazete s'au grăbit să rectifice, vestind 
O nouă amânare. Șeful partidului na- 


‘tional nu este un mare prieten al căr- ` 


ților, îi recomandăm totuși să citească, 
fiind foarte instructiv, — basmul cu 
băiatul care a tot păcălit lumea stri- 
gând că vine lupul să-l mănânce... pănă 
când, întradevăr, a fost mâncat. 


La sfântul Scaun? Bunii noștri 
amici dela ziarul Adevărul au găsit 
însfârşit soluția mult căutată pentru 
rezolvarea actualei situaţii politice. 
D. Iacob Rosenthal, urmând desigur 
unor impulsuri atavice, sa oferit să. 
facă un mic samsarlâc, pentru a nu-i 
zice altfel, propunând o împreunare 
între partidul naţional şi partidul po- 
porului, în vederea apropiatei veniri 
la cârma țărei. Un singur punct negru 
se pare că ar exista pentru îndepli- - 
nirea acestui proect: d. Octavian 
Goga. Dar, un bărbat atât de inventiv ` 
ca d. Rosenthal nu se emoționează de 
nicio piedică. Satisfăcând în acelaş 
timp interesele patriei cu preocupă- 
rile sale religioase, s'a gândit să se 
scape de' directorul Țărei Noastre, . 
trimiţându-l... ministru pe lângă Vatican. 

Din nenorocire, există o mică nein- 
țelegere pe această chestiune, căci un, 
alt amic al nostru, d. Albert Honigman, 
cunoscutul luptător întru ortodoxie, 
crede că misiunea cea mai nimerită 
pentru fostul ministru de Culte ar fi 
să fie... la Sfântul Munte, unde așteaptă 
grele probleme. de rezolvat in fa-. 
voarea bisericei noastre greco-orientale. 
Insfârșit, mai este şi o a treia pä- 
rere, aceea ca d. Octavian Goga să 
fie numit reprezentantul nostru pleni- 
potenţiar la lerusalim. Impotriva acestui 
proect se ridică însă d. Vasile Goldiş 
care, după cum ştie foarte bine „Banca, 
Românească“, a vizitat de curând 
acele locuri intro călătorie de plă- 

cere, şi pretinde acum că e sin- 
gurul „hagiu“ autorizat din toată Ro- 
mânia întregită. 

După cum se vede, în fața unor 
divergențe atât.de categorice, d. Oc- 
tavian Goga are toţi sorții să rămână 
pe loc, spre marea mâhnire a bine- 
voitorilor săi... 


Pseudonimele. — Gazetele noastre 
dela Bucureşti, sau mai bine zis o 
parte dintre ele, au fost invadate, dela 
o vreme încoace, cu tot felul de iscă- 
lituri, neaoş româneşti, toate împru- 
mutate de către exploatatorii lor, de 
prin cărţile de geografie sau din is- 
toria românilor. Nu te mai poţi mişca 
de aceşti anonimi îndrumători de opi- 
nie publică, d-nii Traian Vlad, lon 
Armaşu, G. Graur, Vasile Negoiu, 
I. Nedelea, Sandu Vornea, şi tovarășii 
lor, pe cari i-a chemat cu totul, 
dar cu totul âltiel, în zilele copilăriei lor. 

In felul acesta, se înţelege, nu ştii 
niciodată cu cine ai de-a face, cine 
te mustră şi cine te sfătuieşte. Pen- 
truce nu şi-or fi zicând pe- numele 
lor adevărat, aceşti matadori ai presei 
noastre? Ori, atunci, să se înscrie in 
Constituţia nouă a ţărei, desființarea 
definitivă a actului de naștere..... 


E greu să mori!... Să ne scuze ceti- 
torii acest mic titlu cam macabru, pe 
care-l țintuim in fruntea acestor scurte 
rânduri. El conţine însă un trist şi ire- 
mediabil adevăr. E greu să mori, mai 
ales pe vremea aceasta, umedă şi rece, 
atât de neprielnică pentru transporturi 
de orice soi. Unde mai puneţi scumpetea 
înmormântărilor, discursurile prietenilor 
şi lacrimile familiei? Ceeace e însă 
mai teribil de suportat, e gândul că 
nici după moarte, calvarul nu va fi 
sfârşit... Căci, întervine d. Mihail Dra- 
gomirescu şi smulgându-te din „isia- 
zurile elizeene“, te aruncă intrun foi- 
leton la Viitorul, unde dsa cu o rară 
tenacitate, a întreprins o violentă cam- 


panie de defăimare a morţilor, punân- 

du-i să vorbească tot felul de nerozii 
pe seama „Statului cultural“... O popu- 
lară gazetă din Bucureşti a născocit 
de curând un ingenios sistem de asi- 
gurare a cititorilor împotriva acciden- 
telor cari ar putea să le curme viața. 
Nu se gândește nimeni să asigure pe 
scriitor împotriva nenorocirilor cari i 
se pot întâmpla, — după moarte? 
Bietul Caragiale, ar avea de pildă 
tot dreptul să protesteze, acum când 


nu se mai poate apăra, împotriva aces- , 


tui complot care vrea să arate că, de: 
când vorbeşte prin d. Mihail Dragomi- 
mirescu, nu mai are nici talent, nici 
spirit, nici inteligenţă... Ar putea chiar să. 
ceară importante depăgubiri. . 

Da, da, e greu: să mori în ziua 
de azi! 


Repertoriul Teatrului naţional. Ua 


tânăr poet „modern“, care redactează 
rubrica notelor zilnice la un ziar locat- 
găseşte o foarte mare lacună în alcă-. 
tuirea repertoriului Teatrului naţionat 
din Cluj. Am fi adică, într'o vădită in- 
ferioritate față de teatrul maghiar at 
d-lui Toanovici, unde se reprezintă cele 
mai îndrăzneţe drame de Wedekind, 
în vreme ce pe scena noastră, nu se in- 
cearcă decât cel mult inscenarea unor 
vechi piese demodate de un oarecare 
Shakespeare... 

Noi, care am văzut di atâtea. ori 
priveliștea dezolantă a scaunelor goale 
în fața cărora se frământa bietul sy- 
flet al chinuitului prinţ Hamlet (ta 
vreme ce cáfenelele cu „cabaret“ ge- 
meau de lume) nu știam care să fie 
cauza pentru care publicul nostru ar- 
deleah nu prea se imbulzeşte la tea- 
tru. Astăzi, am înțeles, însfârşit. D-nul: 
Zaharie Bârsan n'are decât să facă 
apel la „teatrul nou“ al lui Maeterlinck, 


__ Kraus sau Francois de Curel, — şi să- 


lile vor incepe să se umple de lume. 
Caragiale şi Sudermann nu mai satis- 
fac rafinatele exigenţe artistice ale 


. spectatorilor clujeni. 

